एक समय एक प्रतिभाशाली अश्वेत लड़की थी जिसे कोई देख या सुन नहीं सकता था।
चाहे वह कितनी ही ज़ोर से चिल्लाती, वह हमेशा एक बेआवाज़ लड़की रहती थी।
जब रोज़ गिल एक किशोरी थी, एलए की सड़कों पर मुश्किल से गुज़ारा कर रही थी,
एक लेखक और एक दृश्य कलाकार के रूप में
उसकी प्रतिभा अविवादित जीनियस में विकसित हो गई।
लेकिन किसी ने ध्यान नहीं दिया।
एलए पुलिस 07 17 1997 गिल, रोज़
क्या ऐसा उसके लिंग की वजह से था? उसकी जाति की वजह से?
क्या उसकी मानसिक बीमारी की वजह से था जो उसके दिमाग़ को जकड़ने लगी थी?
वजह जो भी हो, रोज़ अदृश्य थी।
लेकिन सच यह है, कि उसकी एक आवाज़ थी।
लेकिन वह आवाज़ उस इंसान ने चुरा ली जिससे रोज़ अपनी बहन की तरह प्यार करती थी।
माइका कीथ ने रोज़ गिल की ज़िंदा रहने की दर्दनाक लेकिन शक्तिशाली कहानी को चुरा लिया
और उसे अपनी कहानी के रूप में दोबारा पेश किया,
यह जानते हुए कि रोज़ ने असलियत सामने लाने की कोशिश की भी,
तब भी उसे सिर्फ़ एक ग़ुस्सैल, बेघर, मानसिक रूप से बीमार अश्वेत महिला के रूप में देखा जाएगा
जिस पर कोई यक़ीन नहीं करेगा।
यह गज़ब का दुस्साहस है।
इसका नुक़सान... ज़िंदगी भर का।
रोज़ के अलावा, एक और इंसान था जो माइका की लंबी चाल के बारे में जानता था।
होल्ट रॉलिन्स।
वह भी इस राज़ को जानता था जिसने माइका को इन ऊँचाइयों तक पहुँचा दिया,
और इस राज़ को हर क़ीमत पर बचाए रखना उसका काम था।
दो दिन पहले, रॉलिन्स ने रोज़ को हमेशा के लिए ख़ामोश करने की कोशिश की।
क्या होल्ट ने उस औरत के राज़ को बचाने के लिए अकेले काम किया, जिसके लिए उसने अपनी ज़िंदगी समर्पित कर दी?
या उसने माइका के आदेश पर काम किया?
एक बात साफ़ दिखती है...
रोज़ गिल
...रोज़ की कहानी सबके सामने आने की गुंजाइश ही
उस औरत के लिए एक ख़तरा थी जिसकी पहचान एक झूठ पर टिकी है।
"रिकन्सिडर्ड" के इस एपिसोड में, हम चुराई हुई दो ज़िंदगियों के बारे में बात करेंगे।
रोज़ गिल और जॉशुआ कीथ।
सच की खोज
यह उथल-पुथल करने वाली लहर है। मतलब...
लोगों को रोज़ की कहानी मुझसे नहीं सुननी चाहिए।
अगर मैं उसके लिए बोलूँगी, तो मुझमें और उन लोगों में क्या फर्क रहेगा?
तुम्हें बोलना होगा। क्योंकि अभी वह अपने लिए नहीं बोल सकती है।
मैं बेहतर महसूस करती अगर मुझसे वह रिकॉर्डर खो नहीं गया होता।
तुम एक पत्रकार हो, पॉपी। तुम रिकॉर्डर हो।
उसने मुझे बताया नहीं कि जॉश के सच सुनने के बाद क्या हुआ।
ठीक है। तुम क्या करना चाहती हो?
जॉश, रमोन, रोज़, इन सबको निशाना बनाया गया था
क्योंकि वे माइका का ऐसा पहलू जानते थे जो उसने लोगों से छुपा रखा था।
और हम जानते हैं उन हमलों के पीछे होल्ट का हाथ था।
शायद जॉशुआ को छोड़कर।
होल्ट तो बस हथियार था।
बंदूक का घोड़ा माइका ने दबाया था।
अगर रोज़ बात नहीं कर सकती है, तो शायद होल्ट करेगा।
मैं देखती हूँ अगर तुम्हें जेल में प्रवेश दिलवा पाऊँ।
अरे। मिट्री आया है।
उसने कहा अगर तुमने उसे इंतज़ार करवाया, तो वह तुम्हारे डिपाज़िट से पैसे काट लेगा।
हैलो।
मुझे उस पर तुम्हारे हस्ताक्षर चाहिए।
कह दो इस पेशी के बाद मुझे इस मुक़दमे के बारे में सोचना नहीं पड़ेगा।
-सबसे अच्छी संभावना? -बताओ।
जज हमें उस बीच-बचाव बैठक को जारी रखने देगा जिसमें तुम आई नहीं थीं।
मार्कस को गोली लगी थी।
तुम और अलाना एक कमरे में साथ बैठो, शांति से बात करो। माफ़ी माँगना अच्छा रहेगा।
अक्सर लोगों को मुक़दमे में वही चाहिए होता है।
मैं अपना काम करने के लिए माफ़ी नहीं माँगूँगी।
वह सबसे अच्छी संभावना नहीं है।
जज हमें दोबारा तय करने के एक नियमित प्रस्ताव के लिए अदालत बुला रहे हैं।
यह अच्छा संकेत नहीं है।
ख़ैर, मैं जानती हूँ तुम अपना जादू चला लोगे।
तुम यह रवैया जज के लिए बचाकर रखो।
-तुम जाकर वह कटोरा धोओ। -अच्छा। ठीक है।
-क्या उसने तुम्हें कुछ बताया? -कुछ ख़ास नहीं।
मुझे दिन-रात टिपण्णी देने के लिए प्रेस से फ़ोन आ रहे हैं।
-मैं समझता हूँ। -मुझे ऐसा नहीं लगता।
एलए पुलिस 07 17 1997 गिल, रोज़
मैं चाहता हूँ उसे गिरफ़्तार करो। आज। ज़िला अटॉर्नी उसके ऊपर आरोप लगाने के लिए तैयार है।
यह ईमानदारी नहीं है।
ईमानदारी? तुम मेरे साथ उस शब्द का इस्तेमाल करना चाहते हो?
-मैं अपने किसी भी किए के लिए शर्मिंदा नहीं हूँ। -तुम्हें होना चाहिए।
तुम्हें पुलिस में भी नहीं होना चाहिए। लेकिन तुम हो।
मैंने तुमसे कहा था तुमने उस पत्रकार को शामिल किया तो क्या होगा।
मीडिया इसके साथ मज़ा कर रहा है।
यह पूरा मामला विभाग के लिए शर्मिंदगी का कारण बनता जा रहा है।
अब तुम्हें बहुत समय दिया जा चुका है। इसे इस हफ़्ते के अंत तक निपटाओ।
नहीं, मैं जानती हूँ यह कैसा दिख रहा है। वाक़ई। कृपया भरोसा...
-फ़ोन काटो। -माफ़ कीजिए। मैं आपको वापस फ़ोन करती हूँ।
-मुझे तुमसे बात करनी है। -क्या हो गया है? मैं व्यस्त हूँ।
सुनो।
रिकन्सिडर्ड पॉपी पार्नेल
उन लाखों लोगों के लिए, जिन्हें लगता है वे उसे जानते हैं,
माइका कीथ की ज़िंदगी एक प्रेरणा है।
लेकिन वह दूरदर्शी कलाकार जो आत्म-सशक्तिकरण का प्रतीक मानी जाती है,
वह औरत नहीं है जो वह बनने का नाटक करती है।
अगले "रिकन्सिडर्ड" पर: "बेनक़ाब करेंगे एक"...
टीज़र: बेनक़ाब करेंगे एक प्रतीक को
मैं जानती हूँ, मैंने सुना। तुम्हें क्या लगता है मैं क्या कर रही हूँ?
कुछ बोर्ड सदस्य पूछ रहे हैं अगर उन्हें क़ानूनी सुरक्षा की ज़रूरत है।
एक पॉडकास्ट की वजह से?
होल्ट की गिरफ़्तारी समाचारों में दिखाई जा रही है।
रमोन और जॉश की मौतों के कारण कर्मचारी अपनी सुरक्षा को लेकर चिंतित हैं।
पॉपी सबको एक-दूसरे के ख़िलाफ़ भड़का रही है। यह सब उसकी ग़लती है।
क्या तुम ठीक हो? क्योंकि मुझे तुम्हारे ध्यान देने की ज़रूरत है।
शायद मुझे उसके ऊपर एक और मुक़दमा दायर कर देना चाहिए।
-स्थगन और विराम मुक़दमा। मानहानि। -नहीं, माइका? माइका।
बोर्ड के साथ कुछ ही दिनों में एक बैठक है।
वे तुम्हारे नेतृत्व करने की क्षमता पर सवाल उठा रहे हैं। तुम मेरी बात सुन रही हो?
-मुझे बस पता लगाना है वह कितना जानती है। -वह किस बारे में क्या जानती है?
मार्कस?
हैलो, मार्कस। ज़रीना। मैंने सुना क्या हुआ। मुझे लगा तुम अब भी अस्पताल में होगे।
इसे होना चाहिए।
ऐसा तो है नहीं कि बिस्तर में पड़े रहने से वह गोली छोटी हो जाएगी।
उन्होंने गोली निकाली नहीं?
हाँ, जो नुक़सान होना था वह हो चुका।
इस समय ऑपरेशन का ख़तरा उठाने का कोई फायदा नहीं है।
और मुझसे यह कहने की ज़हमत मत उठाना कि तुम यह सब नहीं चाहती थीं।
मैंने तुमसे पॉपी के साथ जाने को नहीं कहा था।
मार्कस, वह क्या करने वाली है?
-तुम मज़ाक कर रही हो? -चलो, चलें।
क्या म्युनिसिपल आर्किटेक्चर तुम्हें पसंद है, या हमारे यहाँ मिलने की कोई और वजह है?
आह, नहीं। मुझे 15 मिनट में एक डेपोज़िशन के लिए जाना है।
देखो...
मुझे डर है कि रोज़ के साथ कुछ बुरा होने वाला है।
-मुझे नहीं लगता होल्ट उसे जाने देगा। -वह जेल में बंद है।
लेकिन माइका उसकी ज़मानत करवा सकती है।
रोज़ की कहानी ही जॉश और ड्रियू के क़त्ल की वजह है।
माइका उसे दबाए रखने के लिए कुछ भी कर सकती है।
क्या?
मैं रोज़ को जॉशुआ और ड्रियू के क़त्ल के इल्ज़ाम में गिरफ़्तार कर रहा हूँ।
-क्यों? -रोज़ जॉश के साथ संपर्क में थी।
हमें जॉशुआ के अकाउंट से एक डिलीट की गई ईमेल मिली, जिसमें उसे मारने की धमकी थी।
उस पर माइका का पीछा करने का भी इल्ज़ाम लगा था। हालात हिंसक हो गए थे।
माइका को एक रेस्ट्रेनिंग आदेश लेना पड़ा था।
हम मानते हैं कि रोज़ ने जॉश को अपनी कहानी सुनाई थी।
और जब जॉश ने उसे अपने आरोपों को जनता के सामने लाने से रोका,
रोज़ ने उसे मार डाला।
ड्रियू ग़लत समय पर ग़लत जगह में था। वह घबरा गई। वह भागी।
-तुम ग़लती कर रहे हो। -ख़ैर, या तो ग़लती करूँ, या नौकरी से हाथ धोऊँ।
तुम्हें दूसरी नौकरी मिल जाएगी।
मैंने हाल में ऐरन को दुकान के आसपास नहीं देखा। क्या वह अब भी बाइक चलाता है?
बारिश की नाली साफ़ करते समय उसका पैर टूट गया। सिर्फ़ कभी-कभी काम करता है।
उससे कहना द नॉक में आकर हमारे साथ ताश खेले।
-ठीक है, कह दूँगी। -मेरी मुवक्क़िल को भी बाइक चलानी आती है।
है ना, मिस पार्नेल?
मुझे याद नहीं मैंने पिछली बार कब बाइक चलाई थी, लेकिन हाँ।
उस एहसास जैसा कुछ नहीं है।
अरे, नहीं।
क्या हुआ?
वह जूलिया फ़्रैंक है। बड़ी तोप है। उसे मिस डेज़र्ट ईगल बुलाया जाता है।
आमतौर पर बस बड़े केस लेती है, लेकिन कोई बात नहीं।
जज साहिबा, मेरी मुवक्क़िल, अलाना केव। अलाना, यह जज सैंडी मार्शल हैं।
नमस्कार, जज साहिबा।
शुक्रिया।
हम शुरू करें?
जज साहिबा, अगर मुझे इजाज़त हो। मुद्दई नई वक़ील लेकर आई है।
मैं दरख़्वास्त करता हूँ कि आज की बैठक स्थगित की जाए
ताकि मुझे उसके नए वक़ील से बात करने का मौका मिले।
हम निर्धारित कार्यक्रम के अनुसार आगे बढ़ेंगे, श्रीमान रॉश।
मिस पार्नेल, मैंने आपके प्रस्ताव की समीक्षा की है।
मैं पिछले हफ़्ते आपकी अनुपस्थिति की परिस्थितियाँ समझती हूँ।
लेकिन यह तथ्य कि आपने एक ख़तरनाक गतिविधि में शामिल होने के लिए अदालत की पेशी छोड़ दी,
अपने आसपास के लोगों की सुरक्षा को ख़तरे में डाला,
और इस अदालत के प्रति अपने दायित्व की परवाह किए बिना,
जहाँ आपके पेशेवर आचरण पर सवाल उठाए जा रहे हैं...
यह फैसले लेने में एक गंभीर चूक का संकेत है।
-लेकिन जज साहिबा, मैं... मैं... -बीच-बचाव बैठक की अर्ज़ी आपने दी थी, है ना?
मैं जारी रखने की आपकी दरख़्वास्त अस्वीकार कर रही हूँ।
इस मुक़दमे का खोज चरण निर्धारित रूप से डेपोज़िशन के लिए आगे बढ़ेगा।
-मत करो। -अलाना?
अलाना, प्लीज़। यह सब क्या है?
यह वही है जो मुझे करना है। मेरे परिवार के लिए।
तुम्हारे साथ जो हुआ, मुझे उसकी परवाह है।
यक़ीन करो, मैं चीज़ों को अलग तरीके से करने की हर संभव कोशिश कर रही हूँ,
ताकि लोगों को चोट ना पहुँचे।
मेरे बेटे का नाम क्या है?
तुम नहीं बदली हो।
इसीलिए मैं यह कर रही हूँ। और मैं जिसकी हो सके उसकी मदद लूँगी।
वह क्या था?
मैं उसके बेटे का नाम जानती हूँ। हेनरी।
उसने बस ऐसे अचानक पूछ लिया तो मैं घबरा गई। हेनरी केव।
वे उस बातचीत को हमारे ख़िलाफ़ इस्तेमाल करेंगे।
अब तुम्हारी बातचीत के दौरान क्या तुमने पता लगाया
कि आख़िर अलाना केव जूलिया फ़्रैंक जैसी किसी को पैसे कैसे दे सकती है?
-हैलो? -तुमने केव मुक़दमे के लिए वक़ीलों को पैसे दिए?
-गुड इवनिंग, पॉप-टार्ट। -यह कोई खेल नहीं है, माइका।
नहीं है।
यह अस्तित्व है।
अगर तुमने दुनिया को बता दिया कि मैंने रोज़ के साथ क्या किया, मैं सब कुछ खो दूँगी।
लेकिन तुम उसी के लायक़ हो।
तो तुमने अभी तक पॉडकास्ट रिलीज़ क्यों नहीं किया? रुकी क्यों हो?
-मैं उस पर काम कर रही हूँ। -तुम टाल रही हो।
तुम मुझे सज़ा देने की कोशिश कर रही हो।
लेकिन मैंने रोज़ के साथ जो किया, वह उसके मुक़ाबले कुछ भी नहीं है जो तुमने किया।
यह एक धमकी है।
इसे ऐसे होने की ज़रूरत नहीं है।
मैं बस पता लगाना चाहती हूँ जॉश का क़ातिल कौन है।
ख़ैर, उन्होंने रोज़ को गिरफ़्तार कर लिया।
-उन्हें लगता है रोज़ ने मारा था। -क्या?
-कब? -वक़ीलों को हटाओ।
मैं ऐसा नहीं कर सकती।
फिर यह अस्तित्व का सवाल है। जैसा कि तुमने कहा।
क्या तुम्हें गाड़ी चलानी चाहिए?
तुम्हारे पास थोड़ा समय है?
हाँ।
तो...
मेरे ख़्याल से मैं उस पुलिसवाले पर मुक़दमा करूँगा जिसने मुझे गोली मारी।
ठीक है, एक पूर्व-पुलिसवाला विभाग के ख़िलाफ़ जाएगा?
यह एक भारी ग़लती हो सकती है।
-और जब ऐसा दोबारा होगा? -मैं समझता हूँ।
लेकिन तुम अपनी ज़िंदगी सबके सामने रखना चाहते हो?
क्योंकि एक बार यह प्रक्रिया शुरू हुई, तो यह तुम्हें रौंद देगी।
और तुम्हारा क्या?
पॉपी ने मुझे बताया कि तुम लोगों ने रोज़ को गिरफ़्तार कर लिया।
और मेरे ख़्याल से केस जल्दी नहीं सुलझाने के लिए तुम्हारी आलोचना हो रही है।
देखो, या तो हम प्रक्रिया को हमें रौंदने दें...
या हम उसका कुछ करें।
द नॉक
ओकलैंड कैपस्टोन्स
-हैलो, हर्बी। -हैलो, पॉपी।
मॉस।
यहाँ अपनी छाप लगानी शुरू भी कर दी?
अंकल मुझे बाइक शॉप में ले गए थे। वहाँ कुछ अच्छी चीज़ें धूल खा रही थीं।
यह एक बार है, म्यूज़ियम नहीं।
मुझे अच्छा लगा। हमारा बहुत लंबा इतिहास है, और कुछ लोग जल्दी भूल जाते हैं।
कोई कैपस्टोन्स को नहीं भूल रहा है।
आप कैसे हैं, डैडी?
बिल्कुल वैसा जैसा क्लीनिकल ट्रायल शुरू करने के समय था।
इसका मतलब आपकी तबियत और ख़राब नहीं हो रही है।
दिख तो नहीं रहा है।
-क्या हम बात कर सकते हैं? -खुलकर बोलो।
माइका कुछ ऐसा जानती है जिससे मेरी ज़िंदगी तबाह हो सकती है।
हम सब की ज़िंदगियाँ।
क्या?
मैं नहीं चाहती किसी और को चोट पहुँचे।
इस मुक़दमे के कारण मेरे सभी क़रीबी लोगों पर जो बीत रही है,
वह अपने आप में बहुत बुरा है।
क्या तुम हार मानने के लिए मेरी अनुमति माँग रही हो?
तुम्हें इसे ख़त्म करना होगा।
हम मज़बूत हैं। हम पार कर लेंगे।
वह हम सबके बारे में बहुत कुछ जानती है।
इसीलिए उसने तुम्हें इस सब में लपेटा।
उसके हाथ में तुरुप का पत्ता था।
वह मुझे हमेशा उन राज़ों से क़ाबू में रख सकती थी जिन्हें वह जानती है।
उससे तुम्हें कैसा लग रहा है?
जैसे उसका सब कुछ ख़त्म कर दूँ।
वह हमारे साथ और कब तक रहने वाली है?
तुम लड़कियाँ ठीक हो?
क्या...
क्या हुआ है? तुम लोग यहाँ क्या कर रही हो?
जाओ। जाओ जाकर पुलिस को बुलाओ।
ठीक है। तुम ठीक हो।
क्या तुम यहाँ किसी बड़े के साथ हो?
-इसकी आया। -तुम्हारी आया कहाँ है?
सब ठीक है, तुम मुझे बता सकती हो। क्या हो गया है?
इस छानबीन ने एक कमज़ोर औरत को
एक अनिश्चित क़ानूनी स्थिति में डाल दिया है।
वह एक ऐसे अपराध के लिए संदिग्ध है, जो मुझे नहीं लगता उसने किया है।
लेकिन सच यह है
कि मैं पक्का नहीं कह सकती कि रोज़ जॉश की क़ातिल नहीं है।
और मैं उस हताशा को समझ सकती हूँ जो उसने महसूस की होगी...
उसकी आवाज़ छिन जाने के बाद।
एम्स
तुम बहुत बेशर्म हो। तुम जानते हो तुम रोज़ के बारे में ग़लत थे।
जानता हूँ।
तो फिर तुम उसके पीछे क्यों पड़े हो?
एम्स।
तीन साल पहले, मैं...
मुझे एक्सेलसियर के एक घर पर जाने के लिए कहा गया।
ऐसी अफ़वाह थी कि वहाँ कोई संदिग्ध अपहरणकर्ता था।
वहाँ पहुँचते ही मुझे लगा कि कुछ गड़बड़ है, लेकिन मैं...
मैं उसे पकड़ना चाहता था।
इसलिए मैंने अपनी अंदर की आवाज़ को दबा दिया, और केस में कूद पड़ा।
और सब गड़बड़ हो गया। हालात बहुत बिगड़ गए।
बहुत हलचल हुई, अपना-अपना बचाव करने की बहुत कोशिशें हुईं,
संदिग्ध के भाग जाने और एक लड़की की मौत के बाद।
मुझे वह याद है। वह सब समाचारों में था। वह तुम थे?
ऊपरी तौर पर, हाँ।
मैं बलि का बकरा था।
पूरे विभाग की ग़लतियों का दोष मुझ पर डाला गया।
मुझे नौकरी से निकाल दिया गया, तो मैं अदालत गया।
ग़लत बर्ख़ास्तगी के लिए मैं विभाग को अदालत ले गया, और मैं जीत गया।
वे सब उम्मीद कर रहे थे मैं हर्ज़ाना ले लूँगा,
और उन पैसों से आराम की ज़िंदगी जियूँगा।
लेकिन तुम वापस नौकरी पर चले गए।
हर दिन उन्हें शर्मिंदा करने के लिए।
मैं भी ऐसा ही कुछ करती।
रोज़ को होश आ गया है।
तुम उससे बात करना चाहती हो, तो सुबह-सुबह अस्पताल पहुँच जाना।
मैं उसे जेल ले जाना थोड़ा टाल दूँगा।
विभाग चाहता है यह पूरा मामला समेट दिया जाए।
भगवान के लिए, पॉपी, बस शुक्रिया कह दो।
शुक्रिया।
पॉपी पार्नेल, प्रेस से हूँ।
तुम कैसी हो?
मैं हमारी बातचीत ख़त्म करना चाहती हूँ।
तुम्हारे लिए कुछ लाऊँ? पानी?
सब ठीक है।
कोई जल्दी नहीं है।
मेरी ज़िंदगी कभी उतनी अच्छी नहीं रही थी,
आख़िरकार मेरी ज़िंदगी लाइन पर आ रही थी, जब जॉशुआ ने मुझे उस पार्टी में बुलाया।
उसने तुम्हें माइका के लाभार्थ कार्यक्रम में बुलाया था?
मैं उस इमारत के अंदर देख सकती थी जहाँ कार्यक्रम हो रहा था।
सब बहुत ख़ूबसूरत दिख रहे थे।
मैंने अपना काम देखा। मेरी कला।
हर जगह टँगी हुई थी।
वह सबसे अच्छा था।
मुझे लगा मैं किसी पहले प्रदर्शन में जा रही थी।
बस यह कि वह मेरी ज़िंदगी का प्रदर्शन था।
मेरी ज़िंदगी एक बार फिर मेरी होने वाली थी।
उसने वादा किया था कि माइका सबको बता देगी मैं कौन हूँ।
सभी कैमरों और रिपोर्टरों के सामने,
वह क़बूलने वाली थी कि उसने क्या किया था।
माइका ने ज़रूर उसे कोई पट्टी पढ़ाई होगी।
उसने अपना मन बदल दिया।
क्या मतलब है तुम्हारा?
बाद में, मैंने उसका इंतज़ार किया।
उसने कहा कुछ भी करने से पहले उसे अपनी ज़िंदगी व्यवस्थित करने के लिए और समय चाहिए।
यह तब की बात होगी जब वह अपने बेटे से मिला था।
मेरे ख़्याल से वह माइका को छोड़ने की तैयारी कर रहा था, लेकिन किसी तरह माइका ने उसका मन बदल दिया।
जब मैं पार्टी में पहुँची,
उन्होंने मुझे किसी अपराधी की तरह सिक्योरिटी द्वारा बाहर निकलवा दिया।
उसके साथ वही हुआ जिसका वह हक़दार था।
उसने मुझे माइका की तरह ही धोखा दिया।
रोज़, पार्टी से निकलने के बाद क्या तुम जॉशुआ से मिली थीं?
पुलिस का कहना है तुमने उसे ईमेल भेजे थे। धमकी दी थी।
उसे हमेशा धमकियाँ मिलती रहती थीं।
उसकी डॉक्युमेंटरी की वजह से।
वह मेरी आख़िरी उम्मीद था कि कोई मेरे लिए आवाज़ उठाएगा।
माफ़ कीजिए, ऑफ़िसर। मेरा नाम माइका कीथ है।
मैं रोज़ गिल की पुरानी दोस्त हूँ।
और मैं जानना चाहती थी अगर मैं अंदर जा सकती हूँ...
-उसे अंदर आने दो। -रोज़, मैं...
उसे अंदर आने दो।
मुझे अफ़सोस है कि तुम्हारे साथ ऐसा हो रहा है।
मैं यह नहीं चाहती थी। मैं तुम्हें बस यह बताना चाहती थी।
मैं लोगों की मदद करना चाहती थी...
जैसे तुम और मैं।
मैं कभी नहीं भूलूँगी तुमने मेरे साथ क्या किया।
अरे, तुम ठीक हो?
पॉपी पार्नेल पहले दिन से ही ओवेन को संदिग्ध के रूप में देख रही थी।
यह एकदम साफ़ है।
वह उसे बर्बाद करना चाहती थी, और उसने कर दिया।
उसने आत्महत्या की
क्योंकि पॉपी ने दुनिया से कहा वह एक खलनायक था।
उसने परिणाम के बारे में सोचे बिना, ओवेन के नाम पर, उसकी इज़्ज़त पर कीचड़ उछाला।
उसे सज़ा क्यों नहीं मिलनी चाहिए?
मुझे गिरफ़्तार करके मेरी तलाशी ली गई, लेकिन पॉपी ने गिरफ़्तारी नहीं करवाई थी।
वह सब ओवेन केव और उसके विभाग ने किया था,
और मैं यहाँ बैठकर तुम लोगों को इसे पॉपी के सिर नहीं मढ़ने दूँगी।
"रिकन्सिडर्ड" के प्रशंसकों ने मेरी ज़िंदगी का हर हिस्सा खोद-खोदकर टटोला।
पता है, मैं हमारी निजी ज़िंदगियों का
सार्वजनिक रूप से दिखाया जाना बर्दाश्त कर सकता हूँ।
लेकिन मेरी बेटी? वह इस छानबीन की हक़दार नहीं है।
ठीक है, आपके बयान के लिए शुक्रिया।
-छूना मना है, मैडम। -ठीक है।
क्या वह मर गई?
नहीं।
लेकिन उसे जॉशुआ और ड्रियू के क़त्ल के इल्ज़ाम में गिरफ़्तार कर लिया गया है।
-लेकिन उसने नहीं... -जानती हूँ।
मेरे ख़्याल से जो है सो है।
उसके साथ क्या होगा?
वह हमारी समस्या नहीं है।
तुम्हें सुनिश्चित करना होगा कि तुम्हारे आसपास भरोसेमंद लोग हों।
तुम क्यों...
तुम ऐसा क्यों कह रहे हो?
मैं हमेशा तुम्हारे साथ नहीं रह सकता हूँ।
ऐसा मत कहो।
-यह सच है। -मैं...
तुम्हें याद है जब मैंने तुम्हें यह दिया था?
तुम्हें पैनिक अटैक आया था, और हम तुम्हें शांत नहीं कर पा रहे थे?
और मैंने यह तुम्हारी कलाई पर पहनाया,
और मैं इसे खींचती थी, तुम्हें बस यह याद दिलाने के लिए कि तुम ज़िंदा हो।
कि तुम मायने रखते हो।
क्या तुम मुझसे तब प्यार करती थीं जब उसकी पत्नी थीं?
मैं इसे संभाल लूँगी।
होल्ट।
कृपया मुझ पर भरोसा रखो, ठीक है?
होल्ट। होल्ट।
कुछ मत कहना।
मुझे तुम्हारी ज़रूरत है। ठीक है?
चलो।
होल्ट।
तुमने कहा था माइका यहाँ होगी।
-वह कहाँ है? -वह आ रही है, मैं वादा करती हूँ।
वह नेतृत्व करने लायक़ है या नहीं? हम सब बस यही जानना चाहते हैं।
मैं आपको आश्वासन देती हूँ...
या कोई और ऐसा है जो आश्रय की डोर संभाल सकता है?
मैं।
अगर आप पूछ रहे हैं अगर मैं यह काम कर सकती हूँ, तो जवाब हाँ है।
हाँ, मैं कर सकती हूँ।
तो चलो यह बात आगे बढ़ाते हैं।
क्या विभाग ने माफ़ी माँगी है?
क्या आपने उस अफ़सर से बात की जिसने आपको गोली मारी?
क्या आप ख़ुद छानबीन कर रहे थे?
नमस्कार।
सबसे पहले, मेरे समर्थन में यहाँ आने के लिए मैं सबका शुक्रिया अदा करता हूँ।
पिछले हफ़्ते, एक क़ातिल का पीछा करते समय, मुझे एक पुलिस अफ़सर ने गोली मार दी।
वह गोली अब भी मेरे पैर में है।
अब, उसकी लापरवाह हरक़तों को नज़र में रखते हुए,
मैं यहाँ कहने आया हूँ कि मैं माँग कर रहा हूँ...
कि इस अफ़सर को अपने आपराधिक बर्ताव के लिए जवाबदेह ठहराया जाए।
ख़ुद एक पूर्व-अफ़सर होने के नाते, मैं इसे गंभीरता से ले रहा हूँ।
लेकिन... मेरा दायित्व सिर्फ़ वर्दी के प्रति नहीं है,
यह मेरे समुदाय के लिए है।
मेरे परिवार के लिए है। मेरी पत्नी और मेरी बेटी।
यह...
यहाँ आओ, बेटा।
यह मेरी ज़िम्मेदारी है कि मैं उस संस्था में इसका भरोसा बहाल करूँ
जिसके लिए मैं कभी अपनी जान देने को तैयार था।
अपना समय देने के लिए मैं आपका शुक्रिया अदा करता हूँ।
अरे, पॉपी। तुम्हारे पास थोड़ा समय है?
क्या हो रहा है?
होल्ट बात करने के लिए तैयार है। तुमसे।
तो मेरे ख़्याल से मैं तुमसे जो कुछ भी कहूँगा वह सबूत बन जाएगा?
तुमने मुझे यहाँ बुलाया है।
मैं बस यहाँ तुम्हारी कहानी सुनने आई हूँ।
तुमने जब से अपने शो में मेरा नाम लिया है तब से मेरे पीछे पड़ी हुई हो।
तुम्हें वाक़ई ऐसा लगता है
कि तुम्हारी कही गई बातों के बाद मुझे एक निष्पक्ष जूरी मिलने की कोई संभावना है?
रमोन के क़त्ल के घटनास्थल से तुम नहीं भाग रहे थे?
माइका के साथ तुम नहीं सो रहे थे?
मुझ पर हमला तुमने नहीं किया था?
तुम नहीं थे जिसने रोज़ को मारने की कोशिश की, मेरे दोस्त को गोली लगवाई?
मैंने आख़िर क्या ग़लत समझा है?
अब, तुम बात करना चाहते थे।
तो बात करो।
तुम्हें यह समझना होगा कि मैंने जो कुछ भी किया, मैंने अपनी मर्ज़ी से किया।
किसी ने मुझे उकसाया नहीं था।
ठीक है।
रोज़ ने जॉश और उस लड़के को नहीं मारा।
तुम्हें कैसे मालूम?
क्योंकि उन्हें मैंने मारा था।
क्यों?
जॉश ग़ुस्से में था।
रोज़ ने उसे बताया कि माइका बस एक धोखेबाज़ थी।
उसे डर था कि जॉश क्या करेगा, तो मैंने हालात संभाल लिए।
जिस समय मैं माइका से मिला, वह जैसे...
ज़िंदगी मिलने जैसा था।
वह मुझमें भावनात्मक आघात देख सकती थी, और उसने मुझे वापस जोड़ दिया।
क्या उसने तुम्हें माइका से बाँधा?
क्या उसने तुम्हें बाँधा?
माइका ने रोज़ को बनाया।
और फिर वह दुनिया बदलने निकल पड़ी, जो उसने कर दिखाया।
और जॉश को जलन होने लगी।
जॉश ख़ुद सफल था।
लेकिन उसकी पत्नी उससे ज़्यादा सफल थी।
जिस तरह से वह माइका की बुराई करता था, मुझे उसे चुप कराना ही था।
तो तुमने उसे गोली मार दी?
माइका शिकायत करती थी कि वह उस नीले ट्रंक में बंदूक छुपाकर रखता था।
तो मैं वहाँ गया, और मैंने निकाल ली।
मुझे अफ़सोस है कि वह लड़का वहाँ आ गया। मुझे अफ़सोस है कि मैंने उसके साथ वैसा किया।
तो तुम्हें उसका अफ़सोस है?
माइका के साथ जो हुआ, तुम उसका इस्तेमाल ख़ुद को
एक ईमानदार पत्रकार साबित करने के लिए कर रही हो।
उसने मुझे तुम्हारे बारे में बताया था।
तुमने जो किया था।
ड्रियू। उस लड़के का यही नाम था, है ना?
मुझे जेल में ही होना चाहिए,
चाहे वह बस उस लड़के की जान लेने के लिए ही हो।
मैं होल्ट के शब्दों को दिमाग़ से निकाल नहीं पा रही हूँ।
उसमें कुछ था जो सही नहीं था।
-मुझसे बात करो। -ख़ैर, वह अजीब था।
सब कुछ ही अजीब था।
मतलब, अब अपराध क्यों क़बूल रहा है?
वह नहीं चाहता था रोज़ के ऊपर इसका इल्ज़ाम आए।
उसे अपने किए के लिए अपराध-बोध था। जो उन्होंने किया।
हाँ, उसे पहले ही रमोन के क़त्ल के लिए सज़ा होने वाली है।
तो उसने रोज़ को बचाने के लिए जुर्म क़बूल लिया।
ट्रंक पर ताला लगा हुआ था।
वह इतना विस्तृत था कि उसने अपने डॉलहाउस संस्करण में भी डाला था।
होल्ट ने कहा उसने तैश में आकर बंदूक निकाली थी, है ना?
लेकिन अगर यह सोचा-समझा क़त्ल नहीं था
तो ऐसा हो ही नहीं सकता कि उसे ताले का कोड मालूम होता।
उसे कोड पता है या नहीं, यह पता लगाना आसान है। उससे पूछ लो।
मैं एम्स को फ़ोन करती हूँ।
तो होल्ट ने क़त्ल करना क़बूल लिया।
इससे पहले कि सैन फ़्रांसिस्को पुलिस विभाग इसका श्रेय ले ले, तुम जीत स्वीकार कर लो।
यह केस के बारे में नहीं है, है ना?
मैंने माइका के बारे में कुछ भयानक सामने लाने की योजना बनाई थी।
लेकिन अब उसे रेडियो पर सुनाना ठीक नहीं लग रहा है।
अगर माइका एक झूठ जी रही है, उसके पीछे वे दूसरे लोग भी झूठी ज़िंदगी जी रहे हैं।
अब समय आ गया है कि वह सच बता दे।
लोग उन लोगों से सच सुनना चाहते हैं जिनका वे आदर करते हैं।
क्या यह आपका दावा नहीं था कि मेरे मुवक्क़िल के स्वर्गवासी पति, ओवेन केव ने,
चक बहर्मन का क़त्ल करके अपने ही बेटे पर इल्ज़ाम लगा दिया था?
अगर आप मेरा पॉडकास्ट सुनें,
आपको पता चल जाएगा कि जैसे-जैसे केस से जुड़े तथ्य सामने आते हैं, मेरी धारणाएँ विकसित होती जाती हैं।
लेकिन आपकी धारणा ग़लत थी, है ना?
आपने एक निर्दोष इंसान पर क़त्ल का झूठा और सार्वजनिक रूप से आरोप लगाया था।
-मैंने एक तर्कसंगत निष्कर्ष निकाला था। -उसे चरित्र हनन कहते हैं,
जो आपको अपनी सबसे अच्छी दोस्त, माइका कीथ के साथ करने में भी कोई दिक़्क़त नहीं है।
माइका का इस केस से कोई लेना-देना नहीं है।
हम "रिकन्सिडर्ड" के आपके वर्तमान सीज़न को सबूत के रूप में जमा करेंगे,
बिना सबूत के आधार पर हानिकारक चरित्र-चित्रण का
एक पैटर्न दिखाने के लिए।
मेरे मुवक्क़िल का पॉडकास्ट उसके अपने दृष्टिकोण से रिपोर्ट किया जाता है।
उन तमाम केबल न्यूज़ चैनलों पर बकवास कर रहे पत्रकारों से अलग नहीं है।
मिस पार्नेल अपने चिंताजनक आरोपों के
परिणामों की जानबूझकर उपेक्षा करती दिखाई देती हैं।
हम सब समझते हैं कि आपके शो में एक निजी झुकाव है,
लेकिन क्या आप वाक़ई यह कह सकती हैं कि आप हमेशा वही कहानी सुनाती हैं जो है
और वह कहानी नहीं जिस पर आप और आपके प्रशंसक यक़ीन करना चाहते हैं?
सिर्फ़ एक कहानी मायने रखती है, और वह है सच्चाई।
ओवेन केव के अपने राज़ थे जिनके बारे में कोई नहीं जानता था।
उसकी पत्नी भी नहीं।
अंत में, कोई भी अपने अतीत के पापों से छुप नहीं सकता है।
वे वापस आ ही जाते हैं, टूटे रिश्तों में,
आपत्तिजनक ईमानदारी में...
भावनात्मक कमज़ोरियों में।
और ओवेन केव के लिए...
आत्मविनाश में।
मुझे तुम्हारे लिए अफ़सोस है...
लेकिन मैं उसकी ज़िम्मेदार नहीं हूँ।
अलाना।
क्या मुझे थोड़ा समय दे सकती हो?
ओवेन के साथ जो हुआ उसका मुझे वाक़ई अफ़सोस है।
जो तुम्हारे साथ हुआ। तुम्हारे बेटे, हेनरी, के साथ।
मैं तुम्हें हर चीज़ का दोष देना चाहती थी।
उस ओवेन का विनाश करने के लिए जिसे मैं जानती थी।
वह ओवेन बहुत अच्छा पिता था।
यह मानना मुश्किल है कि शायद मुझे पता ही नहीं था कि वह वास्तव में कौन था।
मैं जानती हूँ कि तुम्हारी वैसी मंशा नहीं थी।
लेकिन उससे वह वापस नहीं आएगा।
तुम वहाँ अंदर दमदार थीं। हम उस पर अपने तर्क खड़े कर सकते हैं।
मुक़दमा शुरू कब होगा?
वह जज की सूची पर निर्भर करता है। यह बुरा होगा, लेकिन हम इसे जीत सकते हैं।
पॉपी।
तुमने अच्छा काम किया। चलो एक जाम पीने चलते हैं।
-अगले क़दमों के बारे में बात करते हैं। -शुक्रिया, मिट्री।
मैं... एक कहानी के बीच में हूँ।
बाद में?
मैं भूलने नहीं दूँगा। बढ़िया काम था।
माइका कीथ मेरी दोस्त थी।
"रिकन्सिडर्ड" के इस सीज़न के दौरान,
मुझे उसके बारे में ऐसे चीज़ें पता चली, जो मैंने कभी सोची भी नहीं होती।
मेरा मानना है
कि यह जॉशुआ कीथ के क़त्ल की मेरी जाँच का अहम हिस्सा है।
लेकिन मैं अपने पात्रों को उससे उच्च स्तर पर रखना जारी नहीं रख सकती...
जिस पर मैं ख़ुद को रखती हूँ।
एक समय एक प्रतिभाशाली अश्वेत लड़की थी जिसे...
कोई देख और सुन नहीं सकता था।
चाहे वह कितनी ही ज़ोर से चिल्लाती,
वह हमेशा एक बेआवाज़ लड़की रहती थी।
उसका नाम...
पॉपी पार्नेल था।
माइका और मैंने एक-साथ कई भयानक हालात झेले हैं।
इसीलिए मैंने उस पर ज़रूरत से ज़्यादा समय तक भरोसा किया।
वह मेरी ज़िंदगी के सबसे भयानक दिन में मेरे साथ थी।
मैंने जो हुआ उसके साथ समझौता कर लिया है, लेकिन...
मुझे यह सच बहुत पहले बयां कर देना चाहिए था।
तुम्हें यहाँ ले जाऊँगी।
मैं तुम्हें दिखाती हूँ। चलो।
इस नाव को यहाँ लाओ।
देखो, तुम मुझे बहुत परेशान करती आ रही हो।
यहाँ बैठो। यहीं रहना!
ओह, यह नाव इतनी दूर क्यों है?
मेरी वजह से एक औरत की मौत हो गई थी।
मैं उन्हें मिस शर्ली बुलाती थी।
वह मेरी फ़ॉस्टर माँ थी।
यह बेकार की चीज़ बहुत दूर है।
धत्। लगभग पकड़ में आ गई। यहाँ आओ।
बचाओ!
बचाओ! मुझे तैरना नहीं आता!
पॉपी।
पॉपी, मुझे बचाओ!
बचाओ!
मुझे बचाओ!
वह चप्पू! मुझे वह चप्पू चाहिए।
पॉपी।
पॉपी, बचाओ। मेरी मदद करो!
पॉपी!
आकर मेरी मदद करो!
पॉपी! पॉपी!
मुझे बचाओ!
तुम्हारी आया कहाँ है?
सब ठीक है, तुम मुझे बता सकती हो। क्या हो गया है?
वह मर गई।
मिस शर्ली एक...
क्रूर औरत थी।
उन्होंने मुझे प्रताड़ित किया। मुझे नज़रअंदाज़ किया। मुझसे नफ़रत की।
एक बच्ची से।
लेकिन फिर भी, वह एक इंसान थीं, जीने की हक़दार थीं।
और मैं बस एक छोटी बच्ची थी,
उन्हें बचाने के लिए बहुत ज़्यादा डरी हुई और घायल थी।
मैंने अपनी पूरी ज़िंदगी वह अपराध-बोध सहा है।
यह मेरा सच है, जो बहुत ही कुरूप है।
मैं जानती हूँ भगवान ने मेरी सज़ा तय कर रखी है।
आप लोग, मेरे श्रोता... आपकी राय अलग हो सकती है।
लेकिन मैं अपने अतीत के कारण अपनी पत्रकारिता की सच्चाई के साथ
समझौता करने से इनकार करती हूँ।
मैं जानती हूँ अपने राज़ सबके सामने खोलकर...
मैं अपने परिवार को उसी मुश्किल में डाल रही हूँ।
लेकिन...
क्या इंसानी स्वभाव के बदसूरत पहलू को उजागर करने का कोई उद्देश्य होता है...
ऊँची रेटिंग से बढ़कर?
प्रतिशोध से बढ़कर?
जब माइका कीथ की बात आती है, तो जवाब हाँ है।
उसने रोज़ गिल की ज़िंदगी चुरा ली।
उसे छुपाने के चक्कर में जॉशुआ कीथ मारा गया।
कल होल्ट रॉलिन्स ने जॉशुआ और ड्रियू का क़त्ल करना स्वीकार कर लिया।
उसे लगता है कि उसके अपराध को स्वीकार कर लेने से
मेरी छानबीन में माइका का अतीत सामने आने से बच जाएगा।
ऐसा नहीं होगा।
लेकिन क्यों?
कोई आदमी क़त्ल के अपने ही मुक़दमे को क्यों बर्बाद करेगा
और आज़ादी की किसी भी उम्मीद की बलि क्यों दे देगा?
यह सब ऐसी औरत के लिए जिसे वह कभी पा नहीं सकता।
क्या कोई और गहरा राज़ छुपाने के लिए उसका फायदा उठाया जा रहा है?
ख़ूनी चाहे सामने आ गया हो...
लेकिन क़त्ल की गुत्थी अभी नहीं सुलझी है।
मेरा नाम पॉपी पार्नेल है,
और मैं चाहती हूँ कि आप पुनर्विचार करें।
मुझे तुम पर गर्व है।
यह इंतज़ार करने लायक़ था।
-हैलो। -उसे ताले का कोड नहीं मालूम था।
तुम सही थीं। होल्ट ने झूठ बोला, पॉपी।
उसने जॉश का क़त्ल नहीं किया।
तो आख़िर किसने किया?
इमरजेंसी
रोज़ गिल कमरा नंबर 306
उप-शीर्षक अनुवादक: मीनू